armvectores/hy_wikipedia_2023 huggingface dataset:
(2942) Կորդի

(2942) Կորդի (անգլ.՝ Cordie), աստերոիդ աստերոիդների հիմնական գոտում։ Հայտնաբերվել է 1932 թվականի հունվարի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,23804 ա. մ., առավելագույնը մոտենում է 1,8922 ա. մ. հեռավորության վրա և հեռանում 2,5838 ա. մ.։ Արեգակի շուրջ մեկ ամբողջական պտույտ է կատարում 1222,93 երկրային օրվա ընթացքում, իր ուղեծրով շարժվելով միջինում 0,294376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2942) Կորդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանյելյես

Կանյելյես (կատ.՝ Canyelles), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում Մունիցիպալիտետը գտնվում է Գարրաֆ շրջանում։ Զբաղեցնում է 14,23 կմ² մակերես տարածք։ Նրա բնակչությունը կազմում է 4196 մարդ (2010 թվականի մարդահամարի տվյալների համաձայն)։


== Ծանոթագրություններ ==


== Արտաքին հղումներ ==
պաշտոնական կայք Archived 2008-03-14 at the Wayback Machine.
Informació de la Generalitat de Catalunya Archived 2009-01-18 at the Wayback Machine.
Informació del Institut d'Estadística de Catalunya
Patrimoni històricartístic de Canyelles
Կըրմա

Կըրմա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կուրկանիա

Կուրկանիա (արաբ․՝ قورقانيا‎‎), քաղաք Սիրիայի Արաբական Հանրապետության հյուսիս-արևմուտքում՝ Իդլիբի մարզի Հարեմի գավառում։ Հանդիսանում է համանուն շրջան վարչական կենտրոնը։ 2004 թվականի տվյալներով՝ շրջանն ուներ 65 235 բնակիչ։


== Աշխարհագրական դիրք ==
Քաղաքը տեղակայված է Իդլիբի մարզի հյուսիսային մասում՝ Թուրքիայի սահմանից ոչ հեռու։
Կուրկինաը տեղակայված է գավառի վարչական կենտրոն Իդլիբ 50 կմ հյուսիս և երկրի մայրաքաղաք Դամասկոսից 300 կմ դեպի հյուսիս- հյուսիս-արևելք։


== Տրանսպորտ ==
Քաղաքից 50 կմ հարավ գտնվում է մարզկենտրոն Իդլիբը, Հալեպ — Համա ավտոմայրուղին և երկաթուղին։ Ամենամոտ քաղաքացիական օդանավակայանները՝ Բասել Ալ-Ասադ միջազգային օդանավակայան (անգլ.՝ Bassel Al-Assad International Airport), գտնվում է Լաթակիա քաղաքում և Հալեպի միջազգային օդանավակայան։


== Բնակչություն ==
Կուրկանիա քաղաքը շրջակա 13 գյուղերի և ավանների հետ կազմում է Կուրկանիայի շրջանը՝ 65 235 բնակչությամբ


== Ծանոթագրություններ ==
340 մմ/28 Մոդել 1881

340 մմ/28 Մոդել 1881, 340 միլիմետր տրամաչափով նավի հրետանային զենք, որը գծագրվել և արտադրվել է Ֆրանսիայում։ Հանդիսացել է Ֆրանսիայի ռազմածովային ուժերի սպառազինության մի մասը։ Նրանցով զինված էին «Օշ» զրահամեքենաները, ինչպես նաև «Մարսո» տիպի գլխավոր զրահամեքենան։


== Ծանոթագրություններ ==


== Գրականություն ==
Friedman N.,  Naval weapons of World War One, Yorkshire, «Seaforth Publishing», ISBN 978-1-84832-100-7։
Անտոմս ուղևորը (ֆիլմ, 1997)

«Անտոմս ուղևորը» (հոլ.՝ De Verstekeling), 1997 թվականին ռեժիսոր Բեն վան Լիսհաութի նկարահանած հոլանդական ֆիլմ։
2018 թվականին ֆիլմը ցուցադրվել է Ոսկե ծիրան կինոփառատոնի արտամրցույթային ծրագրեր բաժնում։


== Սյուժե ==
Օրազբայը՝ ուզբեկստանցի գործազուրկ ձկնորսի որդին, Նյու Յորք մեկնող նավի անտոմս ուղևոր է։ Նիդերլանդների Ռոտերդամ քաղաքում ափ դուրս գալով՝ Օրազբայն արժանանում է նավաստու կնոջ ու որդու համակրանքին։ Արդյոք նա ապահով է, թե արտաքին գործերի ոստիկանությանը պետք է տեղեկացնել նրա ապօրինի կեցության և Ուզբեկստանին վերադարձնելու մասին։


== Դերերում ==


== Նկարահանող խումբ ==
Պրոդյուսեր՝ Հանս դը Վերս, Հանս դը Վոլֆ
Սցենարի հեղինակ՝ Բեն Բիսփերինք, Բեն վան Լիսհաութ
Օպերատոր՝ Ստեֆ Թեյդինք
Նկարիչ՝ Վինսենթ դը Պատեր
Երաժշտությունը` Հարի դը Վիթ
Հնչյունային ձևավորող՝ Բեն Զեյլստրա, Լուք Փուլս
Մոնտաժող՝ Ռընե Վիխմանս
Արտադրությունը՝ Egmond Film & Television


== Ֆիլմի ցուցադրություններ ==
Գերմանիա, հոկտեմբեր, 1997 թ., Մանհայմի կինոփառատոն
Նիդերլանդներ, ապրիլի 16, 1998 թ.
ԱՄՆ, հոկտեմբեր, 1998 թ., Չիկագոյի  միջազգային կինոփառատոն
Գերմանիա, հուլիսի 29, 1999 թ.


== Ծանոթագրություններ ==
Շուա Խալածան

Շուա-Խալածան (վրաց.՝შუა ხალაწანი), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է Ախմետա քաղաքում՝ Պանկիսկի կիրճից դեպի հյուսիս՝ Ալազանի գետի մոտ։ Մոտակա գյուղերն են՝ Ներքին Խալածան և Դուիսին հյուսիս-արևմուտքում, Փիչխովան հարավում, Ծինուբան՝ հարավ-արևմուտքում, Արգոխին հարավ-արևելքում.


== Ծանոթագրություններ ==
Անիսկինո (այլ կիրառումներ)

Անիսկինո, կարող է վերաբերել՝

Անիսկինո - գյուղ Ռուսաստանի Մոսկվայի մարզի Շչոլկովսկի շրջանի կազմում
Անիսկինո - գյուղ Ուկրաինայի Խարկովի մարզի Վելիկոբուրլուկիի շրջանում
Ադամ Խուդոյան

Ադամ Գեղամի Խուդոյան (փետրվարի 21, 1921(1921-02-21), Երևան, Հայկական ԽՍՀ - ապրիլի 1, 2000(2000-04-01), Երևան, Հայաստան), հայ կոմպոզիտոր, ՀԽՍՀ արվեստի վաստակավոր գործիչ (1965)։


== Կենսագրություն ==
Սովորել է Սպենդիարյանի անվան երաժշտական դպրոցում, 1938 թվականին ընդունվել է Երևանի երաժշտական ուսումնարան։ 1945 թվականին ավարտել է Երևանի Կոմիտասի անվան պետական կոնսերվատորիան` Վարդգես Տալյանի դասարանը։ 1948 թվականին կատարելագործվել է Մոսկվայի հայկական մշակույթի տանը կից ստուդիայում` Գենրիխ Լիտինսկու արվեստանոցում։ Հայաստանում զբաղեցրել է մի շարք պաշտոններ Պատանի հանդիսատեսի թատրոնում, հեռուստառադիոյում և Հայաստանի կոմպոզիտորների միությունում, որի պատասխանատու քարտուղարն էր և արտասահմանյան կապերի հանձնաժողովի նախագահը։ Թավջութակի համար գրված իր ստեղծագործությունների առաջին կատարողի՝ Մեդեա Աբրահամյանի հետ միասին 1968 թվականին արժանացել է Բուլղարիայի Ռուսե քաղաքի պատվավոր քաղաքացու կոչման։
Նրա ստեղծագործությունները հնչել են Ֆինլանդիայում, Գերմանիայում, Լեհաստանում, Ֆրանսիայում, Հնդկաստանում, Անգլիայում, Ավստրիայում, Չեխոսլովակիայում։ Ստեղծագործել է հիմնականում սիմֆոնիկ («Սևան», 1951, «Արա լեռ», 1994) և կամերային ժանրերում՝ Տիգրան Պետրոսյանին նվիրված սիմֆոնիա, սիմֆոնիկ պատկերներ, թավջութակի երեք կոնցերտներ, ջութակի, թավջութակի մենանվագ սոնատներ, լարային կվարտետներ, պիեսներ ջութակի, դաշնամուրի համար, ռոմանսների շարք ըստ Եղիշե Չարենցի և այլ գործեր։


== Երկեր ==
Воспоминания, Ереван, 2001.


== Գրականություն ==
«Ադամ Խուդոյան». Հուշեր, Արմեն Բուդաղյան, 2001 (ռուսերեն)


== Ծանոթագրություններ ==
Ռեդ Դոթ

Ռեդ Դոթ դիզայնի մրցանակ (անգլ.՝ Red Dot Design Awards), դիզայնի պատվավոր մրցանակ է։ Մրցանակաբաշխությունը անց է կացվում Հյուսիսային Ռեյն-Վեստֆալիայի դիզայնի կենտրոնը (գերմ.՝ Design Zentrum Nordhein Westfalen), որը գտնվում է Գերմանիայի Էսսեն քաղաքում։ Մրցանակը տրվում է դիզայներներին և արտադրող-ընկերություններին՝ լայն սպառման առարկաների երևելի դիզայնի և առանձնահատուկ որակի համար։ Մրցանակակիր առարկաները ցուցադրվում են Էսսենի դիզայնի կենտրոնի «Ռեդ Դոթ» թանգարանում, որն աշխարհում ժամանակակից դիզայնի ամենամեծ հավաքածուն է։


== Մրցանակներ ==
Մրցանակները բաշխվում են երեք կատեգորիաներում՝ 

Դիզայն արտադրանք (անգլ.՝ Product Design) - կահույք, տնային տեխնիկա, ավտոմեքենա, գործիքներ և այլն։
Կոմունիկացիոն դիզայն (անգլ.՝ Communication Design) - կորպորատիվ դիզայն, գովազդ, ձայնի դիզայն։
Կոնցեպտի դիզայն (անգլ.՝ Design Concept) - ընտրվում է մրցանակաբաշխությանը ներկայացված առարկայի կոնցեպտը։


== Պատմություն ==
Առաջին մրցանակաբաշխությունը կայացել է 1955 թվականին։ Սկզբում միայն մեկ կատեգորիա էր՝ «ինովացիոն դիզայն» (գերմ.՝ Design Innovationen), որը 2000 թվականին վերանվանվեց «արտադրանքի դիզայն»։ Կոմունիկացիոն դիզայնի մրցանակաբաշխությունը սկսել է 1993 թվականից, իսկ կոնցեպտի դիզայնինը 2005-ին։ «Red Dot Design Awards»-ի գլխավոր պատկերանիշը՝ կարմիր կետը (անգլ.՝ «Red Dot»), նախագծել է Օթլ Այհերը 1991 թվականին, վերջնական խմբագրումը՝ Պիտեր Շմիթի 2000 թվականին։ 2005 թվականից Սինգապուրում գործում է Ռեդ Դոթի դիզայնի երկրորդ թանգարանը։


== Հղումներ ==
Ավանգարդ (այլ կիրառումներ)

Ավանգարդ, կարող է վերաբերել՝


== Բնակավայրեր ==
Ավանգարդ - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Ավանգարդ - գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Ավանգարդ - գյուղ Ռուսաստանի Պրիմորիեի երկրամասի Պարտիզանսկի քաղաքային օկրուգի կազմում։


== Մամուլ ==
Ավանգարդ - Երևանում հրատարակվող շաբաթաթերթ։
Կլյուտոմա (այլ կիրառումներ)

Կլյուտոմա, կարող է վերաբերել՝

Կլյուտոմա - գետ Ռուսաստանում, Ժիզդրայի վտակը
Կլյուտոմա - գետ Ռուսաստանում, Սերյոնայի վտակը
Գյոլբաշի (Բիթլիսի գավառ)

Անվան այլ կիրառումների համար տե՛ս՝ Գյոլբաշի (այլ կիրառումներ)Գյոլբաշի, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից մոտ 28 կմ հյուսիս, Մշո դաշտի արևելյան ծայրամասում՝ Մեղրագետի ակունքների շրջանում, Նեմրութ լեռան հյուսիսարևելյան կողմում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երկրագունտ

«Երկրագունտ», գրական, գիտական և քաղաքակաև ամսագիր։ Ասիական ընկերության հրատարակություն։ Լույս էր տեսել 1883-1888 թվականներին, Կ. Պոլսում։ Խմբագիրներն էին՝ Հակոբ Պարոնյան, Եղիա Տեմիրճիպաշյան։
Տպագրվել էր նյութեր ազգային կյանքի մասին, քաղաքական լուրեր, ուսումնասիրությաններ հայոց լեզվի և հայ գրականության պատմության վերաբերյալ, պատմական, աշխարհագրական և գիտական հոդվածներ։ Ամսագիրը բարձրացրել էր կանանց իրավահավասարության և աղջիկների դաստիարակության հարցը։ Մանկավարժական դաստիարակչական հոդվածներով օգնել էր կրթական գործի բարելավմանը, ծանոթացրել ուսուցման եվրոպական մեթոդներին։


== Թղթակիցներ ==
Թղթակցել են Գ․ Զոհրապը, Գ․ Սրվանձտյանցը, Ե․ Դուրյանը, Ե․ Տեմիրճիպաշյանը, Լևոն Բաշալյանը և ուրիշներ։ Տպագրվել էր գրախոսականներ, մամուլի տեսություններ, թարգմանաբար ներկայացրել Լամարթինի, Հյուգոյի, Լաֆոնտենի, Բայրոնի, Շելլիի և այլոց գործերից։ Ընթերցողներին ծանոթացրել էր նշանավոր գիտնականների կյանքին ու գործունեությանը, նորագույն հայտնագործություններին։ Տպագրվել էր Ասիական ընկերության ազդերն ու որոշումները։ 


== Ծանոթագրություններ ==
Պագ (քաղաք)

Պագ (խորվ.՝ Pag), քաղաք Խորվաթիայում, Զադար շրջանի Պագ կղզու նույն անունը կրող ամենամեծ քաղաքը։ Բնակչությունը 2 701 մարդ (2001): Պագը Նովալյաի հետ միասին, երկու կղզիների քաղաքներից են։ Քաղաքը գտնվում է կղզու արևմտյան ափի կենտրոնական մասում, լայնածավալ խճուղու ափին։ Դրա միջոցով անցնում է Նովալեյը Պագին միացնող ճանապարհը։


== Պատմություն ==

1244 թվականին Հունգարա-խորվաթական թագավոր Բելա IV-ը Պագ քաղաքին տվեց ազատ թագավորական քաղաքի կարգավիճակ։ XIV դարում Զադարի համար Վենետիկի և Հունգարա-խորվաթական արքայությունների միջև պատերազմների պատճառով Պագը տուժեց։
1403 թվականին կղզին վաճառվել է վենետիկցիների կողմից Լադիսլավ թագավորին, ինչը նրանց պատկանում էր մինչև Վենետիկի Հանրապետության անկումը՝ XVIII դարի վերջը։ XV դարում, հաշվի առնելով Թուրքիայի աճող սպառնալիքները, Պագ քաղաքի բնակիչները որոշեցին նոր քաղաք կառուցել մի քանի կիլոմետր հեռավորության վրա։ Քաղաքի կառուցումը անցավ հայտնի ճարտարապետ և քանդակագործ Յուրայ Դալմատինեցի նկարներով։


== Հայտնի անձինք ==
Բարտոլ Կաշիչ (1575–1650), Խորվաթացի լեզվաբան


== Տեսարժան վայրեր ==
Իշխանի պալատը և անավարտ Վիկարիոսի պալատը, կառուցվել են ըստ Յուրայ Դալմատինեցի նկարների։
Քաղաքի տաճարը՝ Սուրբ Յուրայան և Սուրբ Մարգարիտները։


== Արտաքին հղումներ և աղբյուրներ ==
Քաղաքի պաշտոնական էջը
City of Pag
Tourist Board of Pag Archived 2009-12-09 at the Wayback Machine.
Handbook for foreign visitors to Croatia. Zagreb. 1997
Կապույտ կով

Կապույտ կով (Ծովային կով, Լատվիական բաց կապույտ կով, լատիշ․՝ zilā govs), կովերի ցեղատեսակ։ Կոչվում է կապույտ մաշկի գույնի պատճառով։ Առաջին հիշատակումները գրանցվել են 1900 թվականին Ռուսական կայսրությունում։ Բաց կապույտ կովերը անբարենպաստ պայմաններում լավ կենսունակություն ունեն։ Կապույտ կովերը բուծվում են Մերձբալթիկայում և Ռուսաստանի որոշ շրջաններում։ Եվրամիությունը սուբսիդիաներ է տրամադրում այս հազվագյուտ ցեղատեսակի բուծման համար։


== Լեգենդներ ==
Կապույտ կովի մասին հինավուրց լիվերական լեգենդը պատմում է, որ ծովի աստվածուհին գիշերը՝ լուսնի տակ, իր կապույտ կովերի նախիրը տարել է Կոլկա հրվանդանի մոտ գտնվող արոտավայր, և մի անգամ, հենց այն ժամանակ, երբ ծովային աղջիկները կապույտ ծովային կովերին արածեցնում էին, ծովին է մոտեցել մի ծեր կին։ Մի անգամ կովերից մեկը նախիրից շեղվել է և մնացել ափին։ Ձկնորսները նրան ավելացրել են տնտեսությունում, և այն դարձել է երկրային ցեղի նախահայրը։


== Խորհրդանիշ ==
Կապույտ կովը (լատիշ․՝ Zilā govs) Լատվիայի պաշտոնական խորհրդանիշներից մեկն է։


== Ծանոթագրություններ ==


== Գրականություն ==
Пьеса «Голубая», Гунарс Приеде
LĪBIEŠI MUTVĀRDU VĒSTURES AVOTOS, Māra Zirnīte, LATVIJAS ZINĀTŅU AKADĒMIJAS VĒSTIS. A. — 2000, 54. sēj., 3./4. (608./609.) nr., 84. — 95. lpp.
«Аграриус», 2000 г.


== Արտաքին հղումներ ==
Šķirnes saglabāšanas apvienība Zilā govs Ilze Būmane, AgroPols, 24.11.2003
Под знаком Синего быка(չաշխատող հղում) «Вести Сегодня», № 7. Елена Слюсарева
Zilā govs Engures ezera dabas parka ganībās Բնության լատվիական հիմնադրամ
Հարա (գյուղ)

Հարա  (ճապ.՝ 筑北村  'Հարա -մուրա'), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 47,43 կմ², բնակչությունը՝ 4719 մարդ, իսկ խտությունը 47,43 մարդ/կմ²։


== Աշխարհագրական դիրք ==
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ։


== Բնակչություն ==
Բնակչությունը կազմում է 4719 մարդ (2014 թվականի օգոստոսի 1), խտությունը՝ 47,43 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2009-08-31 at the Wayback Machine.(ճապոներեն)
Չերվոնոսյոլկա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՉերվոնոսյոլկաՉերվոնոսյոլկա (ուկրաիներեն՝ Червоносілка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1883 թվականին։
2001 թվականի տվյալներով Չերվոնոսյոլկա գյուղում բնակվում էր 119 մարդ։ Բնակավայրը զբաղեցնում է 8807 կմ² տարածք։ Բնակչության խտությունը կազմում էր 13,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիխտովկա (այլ կիրառումներ)

Պիխտովկա, կարող է վերաբերել՝

Պիխտովկա - գետ Ռուսաստանում, Պեչորայի վտակը
Պիխտովկա - գյուղ Ռուսաստանի Նովոսիբիրսկի մարզի Կոլիվանսկի շրջանի կազմում
Waterfall (երգ)

«Waterfall» (Ջրվեժ), Սոփո Գելովանիի և Նոդիկո Թաթիշվիլիի երգն էր, որով ներկայացրել են Եվրատեսիլ 2013 երգի մրցույթում։ Երգի խոսքերի և երաժշտության հեղինակն է Թոմաս գ։ Սոնը։ Երգը մրցույթում զբաղեցրել է -րդ հորիզոնականը միավորով։
Երգը մրցույթի եզրափակիչ փուլում զբաղեցրել է 15-րդ հորիզոնականը 50 միավորով։
(2541) Էդեբոնո

(2541) Էդեբոնո (անգլ.՝ Edebono), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 27-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,935151 ա. մ., առավելագույնը մոտենում է 2,6923 ա. մ. հեռավորության վրա և հեռանում 3,178 ա. մ.։ Արեգակի շուրջ մեկ ամբողջական պտույտ է կատարում 1836,72 երկրային օրվա ընթացքում, իր ուղեծրով շարժվելով միջինում 0,196001 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2541) Էդեբոնո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թալիշ (այլ կիրառումներ)

Թալիշ, կարող է վերաբերել՝

Թալիշ - գետ Արաքսի ավազանում
Թալիշ - գյուղ Արցախի Մարտակերտի շրջանում
Կաստոր և Պոլուքս

«Կաստոր և Պոլուքս» (ֆր.՝ Castor et Pollux), ֆրանսիացի կոմպոզիտոր Ժան Ֆիլիպ Ռամոյի օպերա («քնարերգական ողբերգություն» (ֆր.՝ tragédie lyrique կամ ֆր.՝ tragédie en musique)) հինգ գործողությամբ։ Ֆրանսերեն լիբրետտոն՝ Պիեր Ժոզեֆ (Ժենտիլ) Բերնարի (ֆր.՝ Pierre-Joseph-Justin Bernard կամ ֆր.՝ Gentil-Bernard)։ Առաջին անգամ ներկայացվել է 1737 թ. հոկտեմբերի 24-ին Փարիզի Երաժշտության թագավորական ակադեմիայի թատրոնում (ֆր.՝ Académie royale de musique)։
1754 թ. բեմադրվել է օպերայի վերամշակված տարբերակը։
Օպերայի սյուժեն հիմնված է հունական առասպելի վրա։
«Կաստոր և Պոլուքս» օպերան համարվում է Ռամոյի լավագույն ստեղծագործություններից մեկը և ներկայումս բեմադրվում և ձայնագրվում է։
Սլովեներենի այբուբեն

Սլովերենի այբուբեն (սլովեն.՝ Slovenska abeceda), լատիներենի այբուբենի հիմքի վրա ստեղծված գրային համակարգ, որն սպասարկում է սլովեներեն լեզուն։


== Պատմություն ==
Սլովեներենի այբուբենն իր ժամանակակից տեսքին է բերվել 19-րդ դարի կեսերին, որի վերջնական ձևավորման վրա զգալի ազդեցություն է ունեցել Լյուդևիտ Գայի կողմից կազմված Գաևիցա անվանումը կրող լատինատառ այբուբենը։ Ժամանակակից սլովեներենի այբուբենը պարունակում է դիակրիտիկ նշանների օգնությամբ վերաձևած երեք տառ (Č, Š, Ž) և երեք դիգրաֆ (NJ, LJ, DŽ)։


== Այբուբենի տեսքը ==


== Տես նաև ==
Գաևիցա
Վուկովիցա
Կոլրուա լա Ռոշ

Կոլրուա լա Ռոշ (ֆր.՝ Colroy-la-Roche), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 478 մարդ, բնակչության խտությունը` 58.44 մարդ/կմ²։ Բնակավայրը զբաղեցնում է 8.18 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 330 աշխատունակ (15-64 տարեկան)  բնակիչ, որոնցից ակտիվ էին 242-ը, իսկ ոչ ակտիվները` 88։ Ակտիվության ցուցանիշը կազմում է 73,3 %։ 242 աշխատունակ մարդկանցից աշխատել է 220 անձ (123 տղամարդ և 97 կին)։ Գործազուրկ են եղել 22 անձ (5 տղամարդ և 17 կին)։ 88 անաշխատունակներից 15-ը եղել են աշակերտներ կամ ուսանողներ, 42-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մուրճ (մեքենա)

Անվան այլ կիրառումների համար տե՛ս՝ Մուրճ (այլ կիրառումներ)
Մուրճ, հարվածային գործողության մեքենա՝ մետաղական նախապատրաստուկը պլաստիկ դեֆորմացիայի ենթարկելու համար։ Կիրառվում է դարբնոցա-դրոշմիչ արտադրության մեջ կռման (կռող մուրճ) և ծավալային կամ թերթային դրոշմման (դրոշմիչ մուրճ) համար։ Մուրճը բաղկացած է շարժական կամ ընկնող մասից (մխոց, շտոկ, թակ), զանգվածային հիմքից՝ շաբոտից, հենոցից, հաղորդակից և կառավարման մեխանիզմներից։ Նախապատրաստուկը մշակող գործիքը կռող մուրճում ողորկ կամ ներհանված զարկաններն ու տակադիր դրոշմոցներն են, իսկ դրոշմիչ մուրճերում՝ դրոշմոցները։ Վերևի զարկանը կամ դրոշմոցի վերևի կեսն ամրացնում են թակին, իսկ ներքևինը՝ շաբոտին։
Նախապատրաստուկը տեղավորում են ներքևի զարկանի վրա կամ մուրճերի հիմնական տեսակների սկզբունքային սխեմաներ. 
ա) շոգեօդային, 
բ) պնեմատիկ, 
գ) մեխանիկական, 
դ) հիդրավլիկական դրոշմոցի ներքևի կեսում։
Շինվածքը ձևավորվում է նախապատրաստուկին շարժական մասով հարվածելիս, իսկ հարվածի էներգիան ընդունում է շաբոտը։ Մուրճի հիմնական պարամետրերն են շարժական մասերի կինետիկ էներգիան և ընկնող մասերի զանգվածը։ 13 տ զանգվածով կռվածք ստանալու համար Մուրճի շարժական մասերը շարժման մեջ են դրվում սեղմած օդով, շոգիով, գազով, հեղուկով ևն, ըստ այդմ տարբերում են շոգեօդային, պնեմատիկ, մեխանիկական և հիդրավլիկական մուրճեր։
Մարանո

Մարանո (իտալ.՝ Marano), գետ Իտալիայում և Սան Մարինոյում։
Երկարությունը՝ 29.6 կմ։ Գետը գտնվում է Իտալիայի և Սան Մարինոյի սահմանից դեպի արևելք, 6 կմ երկարությամբ։ Սկիզբ է առնում Գելֆա լեռից (Ghelfa), Իտալիայի և Սան Մարինոյի սահմանում, ինչպես նաև իտալական Պեզարո է Ուրբինո նահանգում։ Այն հոսում է Մոնթեջարդինո և Ֆաէտանո քաղաքների շուրջ Սան Մարինոյում, Իտալիայի Հռոմ նահանգում։ Այն թափվում է Ռիչոնե քաղաքից ոչ հեռու գտնվող Ադրիատիկ ծովը։
Ներհոսքերը՝ Ֆյումիչելլո, Կանդո։
Գելկան

Գելկան, գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հասան Սալիհամիջիչ

Հասան Սալիհամիջիչ (բոս․՝ Hasan Salihamidžić, հունվարի 1, 1977(1977-01-01), Jablanica, Հերցեգովինա-Ներետվա կանտոն), բոսնիացի ֆուտբոլիստ, կիսապաշտպան։ 2017 թվականի հուլիսին դարձել է Մյունխենի «Բավարիայի» մարզական տնօրեն։


== Կենսագրություն ==
Հասան Սալիհամիջիչը ծնվել է 1977 թվականի հունվարի 1-ին Յաբլանիցայում, բոսնիացի մահմեդականների ընտանիքում։ Հոր անունը Ահմեդ է, մոր անունը՝ Սեֆիկա։ Սալիհամիջիչն ունի նաև ավագ քույր։ Դպրոցն ավարտելուց հետո խաղացել է տեղական ֆուտբոլային թիմում։ Այնուհետև պայմանագիր է կնքել «Վելեժ Մոստար» ակումբի հետ և ակումբում խաղացել մինչև 1992 թվականը։ Այդ տարիներին Հասան Սալիհամիջիչը հանդես է եկել Հարավսլավիայի պատանեկան հավաքականի կազմում։
1992 թվականի նոյեմբերին Սալիհամիջիչը, բավականաչափ գումար հավաքելով, տեղափոխվել է Համբուրգ։ Իր զարմիկ Ահմեդ Խալիլխոջիչի կապերի շնորհիվ ընդգրկվել է համբուրգյան ակումբի երիտասարդական կազմում։
Համբուրգում Հասանը ելույթ է ոնեցել մինչև 1998 թվականը, երբ տեղափոխվել է Մյունխենի «Բավարիա»։ «Բավարիայի» կազմում անցկացնելով 9 մրցաշրջան՝ Սալիհամիջիչը 2007 թվականի ամռանը տեղափոխվել է «Յուվենտուս» որպես ազատ գործակալ։
2010/11 մրցաշրջանի ավարտին հեռացել է «Յուվենտուսից», իսկ 2011 թվականի հուլիսի 4-ին հայտնի է դարձել, որ Սալիհամիջիչը՝ որպես ազատ գործակալ, տեղափոխվել է գերմանական «Վոլֆսբուրգ»՝ մեկամյա պայմանագիր կնքելով «գայլերի» հետ։
2017 թվականի հուլիսի 31-ին նշանակվել է «Բավարիայի» մարզական տնօրեն։ Պայմանագիրն կնքվել է մինչև 2020 թվականի հունիսի 30-ը։


== Ձեռքբերումներ ==
«Բավարիա»

Գերմանիայի չեմպիոն (6) – 1998/99, 1999/2000, 2000/01, 2002/03, 2004/05, 2005/06
Գերմանիայի գավաթակիր (4) – 1999/2000, 2002/03, 2004/05, 2005/06
Գերմանիայի լիգայի գավաթի խաղարկության հաղթող (4) – 1998, 1999, 2000, 2004
Չեմպիոնների լիգայի հաղթող (1) – 2000/01
Միջմայրցամաքային գավաթի դափնեկիր (1) – 2001


== Ծանոթագրություններ ==


== Արտաքին հղումներ ==
Интересная информация о Хасане Салихамиджиче: биография, карьера, трофеи и др.
Նինա Աղաջանյան

Նինա (Նունե) Փինարդոսի Աղաջանյան (հոկտեմբերի 27 (նոյեմբերի 8), 1889, Կրասնոդար, Ռուսական կայսրություն - դեկտեմբերի 27, 1974(1974-12-27) կամ դեկտեմբերի 14, 1974(1974-12-14), ԽՍՀՄ), հայազգի խորհրդային կուսակցական գործիչ, կինոսցենարիստ։


== Կենսագրություն ==
Ծնվել է 1889 թվականի հոկտեմբերի 27 (նոյեմբերի 8), Եկատերինոդարում (այժմ՝ Կրասնոդար)։ Հաճախել է Եկատերինոդարի մանկավարժական դասընթացներին։ Անլեգալ կուսակցական աշխատանք է տարել Օրյոլում, Մոսկվայում, Իվանովո-Վոզնեսենսկում, Պետերբուրգում։ 1914-1915 թվականներին եղել է Պետերբուրգի Վիբորգյան կուսակցական կոմիտեի անդամ, 1914 թվականին՝ «Ռաբոտնիցա» ամսագրի պատմական քարտուղար։
Հեղափոխական գործունեության համար բազմիցս բանտարկվել է, աքսորվել։ 1911-1916 թվականների հեղափոխական գործունեության համար բանտարկվել և աքսորվել է։ Մասնակցել է 1917 թվականի Փետրվարյան և Հոկտեմբերյան հեղափոխություններին. եղել է Պետերբուրգի և վիբորգի կուսակցական կոմիտեների անդամ, Պետրոգրադի խորհրդի Վիբորգի շրջանի պատգամավոր։ 1918–1919 թվականներին աշխատել է ընդհատակում՝ Նովորոսիյսկում և Դոնի Ռոստովում, սպիտակգվարդիական զորքերի թիկունքում։ 1919 թվականին՝ ՌԿԿ(բ)-ի Դոնի ընդհատակյա մարզկոմի անդամ։ 1921-1922 թվականներին աշխատել է Պրագայի, 1934-1938 թվականներին Ռիգայի սովետական դեսպանատներում։ ԽՄԿԿ անդամ 1907 թվականից։


== Ֆիլմեր ==
Կինոյում աշխատել է 1924 թվականից։ 1945-1952 թվականներին դասավանդել է Մոսկվայի կինեմատոգրաֆիայի ինստիտուտում։
Աղաջանովայի սցենարով Սերգեյ էյզենշտեյնը 1925 թվականին նկարահանել է «Պոտյոմկին զրահանավը» կինոնկարը։ Գրել է նաև «Սպիտակների թիկունքում» (1925), «Կրասնայա Պրեսնյա» (1926), «Նավաստի Իվան Դալայը» (1929), «Դասալիք» (1933) կինոնկարների սցենարները։
1945-1952 թվականներին սցենարական վարպետություն է դասավանդել Կինեմատոգրաֆիայի համամիութենական պետական ինստիտուտում։

«Պոտյոմկին» զրահանավը», 1925
«Սպիտակների մոտ` թիկունքում», 1925
«Կրասնայա Պրեսնյա», 1926
«Նավաստի Իվան Գալայը», 1929
«Դասալիք», 1933


== Մեջբերումներ Նինա Աղաջանովայի մասին ==


== Ծանոթագրություններ ==
Սոն Մին Հո (ռեփեր)

Սոն Մին Հո (կորեերեն՝ 송민호, առավել հայտնի Մինո բեմական անունով, մարտի 30, 1993(1993-03-30), Յոնին, Գյոնգի, Հարավային Կորեա), հարավկորեացի ռեփեր, երգերի հեղինակ, Winner խմբի պրոդյուսեր և անդամ, YG Entertainment-ի մասնակից։ Խաղացել է նաև հեռուստասերիալներում։


== Կենսագրություն ==


=== Վաղ կյանք և կարիերա ===
Սոն Մին Հոն ծնվել է Գյոնգի նահանգի Յոնգին քաղաքում։ Նա ունի կրտսեր քույր, որի անունը Դանա է։ Մին Հոն 2011 թվականին ավարտել է Hanlim Multi Art School-ը։
Նա եղել է Hugeboy Մինո ռեփ բեմի անդամ։


=== 2011-13: Դերասանական դեբյուտ ===
Մինոյի դեբյուտը կայացել է 2011 թվականին BoM խմբում, որտեղ հանդես էր գալիս ռեփերի դերում։ Սակայն, երկու տարի անց, խումբը ցրվեց։ 2012 թվականի մարտին The Strongest K-POP Survival հաղորդաշարին Մինոն նույնպես որպես դերասան մասնակցեց։


=== 2013-14: Winner-ի հետ դեբյուտ և սոլո ելույթներ ===
2013 թվականին Մինոն քաստինգի միջոցով ընդունվեց YG Entertainment: Նույն թվականին նա ելույթ ունեցավ «А թիմի» կազմում։ Սկզբից նա լիդերն էր, սակայն շոուին մասնակցելիս վնասվածք ստացավ և փոխարինվեց։ 2013 թվականի հոկտեմբերի 25-ին հաղորդաշարի եզրափակչում հայտարարվեց, որ խումբը հաղթել է և պետք է իր դեբյուտն անի Winner խմբում։ Winner-ը դեբյուտային ալբոմը թողարկել է 2014 թվականին օգոստոսի 12-ին։
2014 թվականի հոկտեմբերին Մինհոն մասնակցեց Epik High-ի համերգներին։ 2014 թվականի դեկտեմբերին Մինոն համագործակցել է 2PM-ի հետ։


=== 2015: Show Me The Money ===
2015 թվականի ապրիլին Մինհոն մասնակցել է Mnet հեռուստաալիքի «Show Me Money 4» ծրագրին։ Նա հանդես է եկել Ու Ջի Հոյի հորդորով և զբաղեցրել է 2-րդ հորիզոնականը։ Ծրագրի շրջանակներում նա թողարկել է մի քանի սոլո և համատեղ սինգլեր՝ «Fear», «Turtle Ship», «Moneyflow», «Okey Dokey», և  «Victim + Poppin' Bottles»:


=== 2016-2017: MOBB & Նոր ճանապարհորդություն դեպի Արևմուտք ===
2016 թվականի սեպտեմբերին Մինհոն թողարկեց «Body» հիփ հոփ սինգլը։ Իր լեյբլի անդամ Բոբիի հետ միասին սեպտեմբերի 9-ին նրանք թողարկեցին նոր երգեր՝ «Full House» և «Hit Me»:
2017 թվականի հունվարին Մինհոն միացավ tvN-ի «New Journey to the West» շոուին որպես մշտական մասնակից։


== Սկավառակագրություն ==
ХХ (2018)


== Ֆիլմագրություն ==


=== Հեռուստաշոու ===


=== Վարիետե ===


== Մրցանակներ և նոմինացիաներ ==


== Ծանոթագրություններ ==


== Արտաքին հղումներ ==
Սոն Մին Հո (ռեփեր) Ինստագրամում
Մեդվեժյա (թափվում է Օզերնոյ ծոց)

Անվան այլ կիրառումների համար տե՛ս՝ Մեդվեժյա (այլ կիրառումներ)Մեդվեժյա (ռուս.՝ Медвежья), գետ Կամչատկա թերակղզի, Ռուսաստանում։ Գետի երկարությունը 42 կմ է Հոսում է Ուստ-Կամչատսկի շրջանում և Կամչատսկի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 19060000312120000012042
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յունտիրյակ

Յունտիրյակ (ռուս.՝ Юнтиряк, բաշկիրերեն՝ Йөнтирәк), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրվին Սաբոյի անվան քաղաքային գրադարան

Էրվին Սաբոյի անվան քաղաքային գրադարան (հունգ.՝ Fővárosi Szabó Ervin Könyvtár), գրադարանների խոշոր հանրային ցանց Բուդապեշտում։ Գլխավոր շենքը գտնվում է Բուդապեշտի Յորժեֆվարշոն պատմական շրջանում՝ Էրվին Սաբոյի անվան հրապարակում, Կալվին տեր մետրոյի հրապարակին կից։


== Պատմություն ==
Գրադարանը հիմնադրվել է 1904 թվականին։ 1927 թվականին գրադարանի համար տարածք է հատկացվել Վենկհեյմ (Wenckheim) ընտանիքի պալատից, որը 19-րդ դարի Յորժեֆվարշոն պատմական շրջանի ճարտարապետական հուշարձաններից է։ Չորս տարի վերանորոգումից հետո գրադարանը նոր շենքում բացվել է 1931 թվականին։ Գրադարանի ֆոնդերի ավելացմանը զուգընթաց՝ Վենկհեյմյան պալատին կից կառուցվեցին մի քանի ժամանակակից կառույցներ, որոնք պատմական կառույցի հետ միասին դարձան մեկ ընդհանուր համալիր։ Բացի գլխավոր շենքը, քաղաքային գրադարանի ցանցի կազմի մեջ են մտնում նաև շուրջ 50 ոչ մեծ գրադարաններ, որոնք գտնվում են Բուդապեշտի տարբեր շրջաններում։
Յորժեֆվարշոն շրջանում են գտնվում մեծ թվով ուսումնական հաստատություններ, այդ թվում՝  Բուդապեշտի համալսարանը, Զեմելվայսի անվան համալսարանը,  Գասպար Կարոլիի անվան բողոքական համալսարանը, Պյոտր Պազմանի անվան կաթոլիկ համալսարանը և մի շարք այլ հաստատություններ։ Այս հաստատությունների ուսանողները լայնորեն օգտվում են գրադարանի գլխավոր մասնաշենքից։
Գրադարանն անվանվել է հունգար սոցիալ-դեմոկրատական գործիչ Էրվին Սաբոյի անունով, ով եղել է գրադարանի առաջին տնօրենը։ 2010 թվականին աջակողմյան ուժերն առաջարկել են գրադարանը անվանափոխել՝ Սաբոյին համարելով «կոմունիստական գաղափարախոս» և «տոտալիտար ձախակողմյան մտավորական», սակայն Հունգարիայի մշակույթի և արվեստի մի խումբ գործիչներ դեմ են արտահայտվել անվանափոխմանը, և գրադարանը շարունակել է կոչվել Էրվին Սաբոյի անունով։
1904 թվականին գրադարանի գրացուցակում եղել է 33 000 գիրք, 2010 թվականին գրադարանի հավաքածուն կազմել է 3 217 759 փաստաթուղթ, որից 2 372 540 գիրք՝ և պարբերական, 6 437 քարտեզներ, 53 389 պարտիտուրաներ, 147 861 աուդիո նյութեր։


== Ծանոթագրություններ ==


== Արտաքին հղումներ ==
Գրադարանի պաշտոնական կայք
Գրացուցակներ
Անատոլի Կոնի

Անատոլի Ֆեոդորովիչ Կոնի (հունվարի 28 (փետրվարի 9), 1844, Սանկտ Պետերբուրգ, Ռուսական կայսրություն - սեպտեմբերի 17, 1927(1927-09-17), Լենինգրադ, ՌԽՖՍՀ, ԽՍՀՄ), ռուս իրավաբան, հասարակական գործիչ և գրող, Իրավունքի դոկտոր (1890), Մոսկվայի համալսարանի պատվավոր անդամ (1892), Պետերբուրգի ԳԱ-ի պատվավոր ակադեմիկոս (1900), պետական խորհրդի անդամ (1907), 1918-1922 թվականներին եղել է Պետրոգրադի համալսարանի քրեական դատավարության պրոֆեսոր, օրենքների և կանոնադրությունների նախապատրաստման օրենսդրական հանձնաժողովի անդամ, Պետրոգրադի իրավաբանական ընկերության նախագահ (1916)։
1866 թվականից ծառայել է դատական մարմիններում։
Պետական հասարակական կարգի հարցերում ունեցել է չափավոր լիբերալ հայացքներ։ Հռչակվել է Վ. Զասուլիչի գործի կապակցությամբ։ Գրական երկերում կերտել է ժամանակի պետական և հասարակական խոշոր գործիչների վառ կերպարներ։


== Գրականություն ==
Кони, Анатолий Федорович // Энциклопедический словарь Брокгауза и Ефрона։ В 86 томах (82 т. и 4 доп.). — СПб., 1890—1907.
Смолярчук В. И. Анатолий Фёдорович Кони (1844-1927). — М.։ Наука, 1982. — 216 с. — (Научные биографии). — 175 000 экз.
Смолярчук В. И. Анатолий Фёдорович Кони // Гиганты и чародеи слова. Русские судебные ораторы второй половины XIX - начала XX века.. — М.։ Юридическая литература, 1984. — С. 153-187. — 272 с. — 50 000 экз.
Смолярчук В. И. Кони и его окружение. — М.։ Юридическая литература, 1990. — 400 с. — 100 000 экз. — ISBN 5-7260-0274-1
Высоцкий С. А. Кони. — М.։ Молодая гвардия, 1988. — 429(3) с. — (Жизнь замечательных людей. Серия биографий). — 150 000 экз. — ISBN 5-235-00224-5
Кони А. Ф. Воспоминания о писателях / Сост., вступ. ст. и комм. Г. М. Миронова и Л. Г. Миронова. — М.։ Правда, 1989. — 656 с. — 300 000 экз.
Сашонко В. Н. А. Ф. Кони в Петербурге—Петрограде—Ленинграде. — Л.։ Лениздат, 1991. — 304, [16] с. — (Выдающиеся деятели науки и культуры в Петербурге—Петрограде—Ленинграде). — 100 000 экз. — ISBN 5-289-00774-1 (в пер.)
Чудаков М. Ф. Анатолий Фёдорович Кони // Судебные речи։ Сборник. — Минск։ Новое знание, 2002. — С. 529-588. — 780 с. — 2300 экз. — ISBN 985-6516-60-9
Նովի Ստարոդուբ

Նովի Ստարոդուբ (ուկրաիներեն՝ Новий Стародуб), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Նովի Ստարոդուբ գյուղում բնակվում էր 4 964 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կյանքի սերը

«Կյանքի սերը», պատմվածք, որը գրել է Ջեկ Լոնդոնը։


== Սյուժեն ==
Գլխավոր հերոսը (չի անվանվել պատմվածքում), այն բանից հետո, երբ նրան դավաճանում և թողնում է ընկերը, գնում է կանադական տունդրա հարավում։ Իր ճանապարհորդության ժամանակ ստանում է ոտքի վնասվածք, կորցնում է զենքը և գլխարկը, որի պաստառի տակ թաքցված էին լուցկիներ, մտնում է պայքարի մեջ գայլի հետ։
Հերոսը հասնում է Մեծ Արջի լճի հյուսիսից մինչև Կոպերմայնի Հյուսիսային Սառուցյալ օվկիանոս թափվելու վայրը, որտեղից նրան վերցնում է կետորսանավը և հետագայում հասցնում է Սան Ֆրանցիսկո։


== Հետաքրքիր փաստեր ==
Վլադիմիր Լենինի մահվանից երկու օր առաջ նրա կինը՝ Նադեժդա Կրուպսկայան կարդացել է նրա համար այս պատմութունը։ «Շատ հզոր գիրք է,-ասել է Կրուպսկայան,- Ձյունե անապատների միջով, որտեղ ոչ մի մարդ ոտք չի դրել, հասնում է մեծ գետի հիվանդ և սովի մահացող մարդ։ Պակասում են նրա ուժերը, և նա արդեն չի քայլում, այլ սողում է, և նրա կողքին սողում է նույնպես մահացող գայլ, և նրանց միջև պայքար է ծագում։ Հաղթում է մարդը, կիսամեռ և կիսախելագար, նա հասնում է իր նպատակին։ Լենինին այս պատմությունը անչափ դուր եկավ։»


== Ծանոթագրություններ ==


== Արտաքին հղումներ ==
Կյանքի սերը գրապահարանում
Մ.թ.ա. 656


== Դեպքեր ==


== Ծնունդներ ==


== Մահեր ==
Սոլդատսկոե (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՍոլդատսկոեՍոլդատսկոե (ուկրաիներեն՝ Солдатське), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Սոլդատսկոե գյուղում բնակվում էր 115 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեզուների ցեղակցություն

Լեզուների ցեղակցություն, մեկ ընդհանուր հիմք լեզվից առաջացած երկու և ավելի լեզուների միջև բառապաշարային, հնչյունական, քերականական ընդհանրությունների ու կանոնավոր համապատասխանությունների առկայությունը։ Ըստ այդմ աշխարհի լեզուները խմբավորվում են տարբեր լեզվաընտանիքների, ապա առավել մերձավոր կապերի առկայությամբ, լեզվաճյուղերի և լեզվախմբերի մեջ։
Սկիրչե

Սկիրչե (ուկրաիներեն՝ Скірче), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1609 թվականին։
2001 թվականի տվյալներով Սկիրչե գյուղում բնակվում էր 503 մարդ։ Բնակավայրը զբաղեցնում է 15,86 կմ² տարածք։ Բնակչության խտությունը կազմում էր 31,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիվով (Օբլիվսկի շրջան)

Կրիվով (ռուս.՝ Кривов ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Նեստերկինսկոյե գյուղական համայնքի կազմի մեջ։
Մարդկանց երկիրը

Մարդկանց երկիրը, 1966 թվականին «Երևանի փաստա-վավերագրական ֆիլմերի ստուդիայի» նկարահանված հայկական սև-սպիտակ ֆիլմ։


== Սյուժե ==
Ֆիլմը կյանքը և աշխատանքը, մարդկային մտքի էքսպրեսիան և անանց գեղեցկությունը գովերգող կինոէսսե է։


== Ծանոթագրություններ ==
Դիգնիդադ գաղութը: Չկա վերադարձ

Դիգնիդադ գաղութը։ Չկա վերադարձ (գերմ.՝ Colonia Dignidad – Es gibt kein Zurück, անգլ.՝ Colonia), գերմանացի կինոռեժիսոր Ֆլորիան Գալլենբերգերի 2015 թվականին նկարահանած պատմական ռոմանտիկ թրիլերը։


== Սյուժե ==
Ֆիլմի սյուժեն հիմնված է իրական պատմական փաստերի հիման վրա։ Ֆիլմում գլխավոր իրադարձությունները ծավալվում են գերմանացի մի երիտասարդ զույգի շուրջ, որոնք հայտնվում են 1973 թվականին Չիլիում տեղի ունեցած զինվորական հեղաշրջման կիզակետում։ Ներկայացվում են Դիգնիդադ գաղութում տեղի ունեցած իրադարձություննեը։ Այս գաղութը Պաուլ Շեֆերի կողմից 1961 թվականին Չիլիում հիմնադրված գերմանական բնակավայր էր, որտեղ Երկրորդ համաշխարհային պատերազմից հետո ապաստան էին գտել նացիստ մի շարք հանցագործներ։ Չիլիում զինվորական հեղաշրջումից հետո այս գաղութը դարձավ գաղտնի բանտ, որտեղ բանտարկվում և դաժան կտտանքների էին ենթարկվում Աուգուստո Պինոչետի իշխանությանը դեմ գնացող անձինք։
Գերմանացի լրագրող Դանիելը ձերբակալվում է Չիլիի գաղտնի ոստիկանության կողմից և ուղարկվում Դիգնիդադ գաղութը, որտեղ նա ենթարկվում է դաժան տանջանքների։ Դանիելի ընկերուհին՝ Լենան, տեղեկանալով, որ իր սիրելի տղամարդը գտնվում է այդ գաղութում, որոշում է ինչ գնով էլ որ լինի դուրս բերել նրան այդ վայրից։


== Դերասանական կազմ ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայքէջը(անգլ.)
Դիգնիդադ գաղութը։ Չկա վերադարձ(անգլ.) ֆիլմը Internet Movie Database կայքում
Մատյուգ (Մեծ Պարյուգի վտակ)

Մատյուգ (ռուս.՝ Матюг), գետ Ռուսաստանում, հոսում է Կոստրոմայի և Կիրովի մարզերում։ Գետաբերանը տեղակայված է Մեծ Պարյուգ գետի աջ ափին՝ 24 կմ հեռավորության վրա։ Գետի երկարությունը 23 կմ է, ավազանի տարածքը 90,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա։ Գետի ավազանը՝ (Վերին) Վոլգա մինչև Կույբիշրևսկի ջրամբար (առանց Օկա ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000041080
Հիդրոլոգիական ուսումնասիրությունների կոդը - 110004108
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շատո Պորսիան

Շատո Պորսիան (ֆր.՝ Château-Porcien), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1414 մարդ, բնակչության խտությունը` 81.69 մարդ/կմ²։ Բնակավայրը զբաղեցնում է 17.31 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 866 աշխատունակ (15-64 տարեկան) բնակիչ, որոնցից ակտիվ էին 627-ը, իսկ ոչ ակտիվները` 239։ Ակտիվության ցուցանիշը կազմում է 72,4 %։ 627 աշխատունակ մարդկանցից աշխատել է 546 անձ (311 տղամարդ և 235 կին)։ Գործազուրկ են եղել 81 անձ (38 տղամարդ և 43 կին)։ 239 անաշխատունակներից 63-ը եղել են աշակերտներ կամ ուսանողներ, 69-ը` թոշակառուներ, իսկ 107-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աջիլմա

Աջիլմա, լեռ Հայկական լեռնաշխարհի Խաղտյաց լեռներում։


== Ծանոթագրություններ ==
Տրևիզո

Տրևիզո (իտալ. Treviso), քաղաք Իտալիայում, գտնվում է Վենետո մարզի Տրևիզո գավառում։ Հանդիսանում է գավառի կենտրոնը։ Գտնվում է Վենետիկից հյուսիս, Սիլ և Բոտենիգ գետերի միախառնման տեղում։
Բնակչությունը կազմում է 83062 մարդ, Բնակչության խտությունը 1496,61 մարդ/կմ²։ Զբաղեցնում է 55,5 կմ² տարածք։ Փոստային ինդեքս - 31100։ Հեռախոսային կոդ - 0422։


== Քույր քաղաքներ ==
 Ֆրանսիա Օռլեան, Ֆրանսիա
 ԱՄՆ Սարասոտա, ԱՄՆ
 Ֆրանսիա Կան, Ֆրանսիա
 Ռումինիա Տիմիշոարա, Ռումինիա
 Բրազիլիա Կուրիտիբա, Բրազիլիա
 Արգենտինա Նեուկեն, Արգենտինա


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Վան Բրինկի նետիկ

Վան Բրինկի նետիկ (լատ.՝ Coenagrion vanbrinkae), նետիկների ընտանիքին պատկանող միջատ, որը գրանցված է ՀՀ Կարմիր գրքում։


== Նկարագրություն ==
30-32 մմ մարմնի երկարությամբ, բարեկազմ մարմնով վառ երկնագույն փոքր ճպուռ է, որի կրծքի վերին մասը, որն ունի մեկ զույգ նեղ, երկնագույն երկայնական զոլեր, սև է։ Փորիկի հատվածները առջևից մինչև 7-րդ օղակը դեպի հետ լայնացող տարբեր լայնության սև գույնի օղակներով են, 8-րդ հատվածը գրեթե ամբողջությամբ երկնագույն է, իսկ 10-րդը` սև գույնի։ Էգը կանաչաերկնագույն կամ դեղնականաչավուն է և արուի նախշին գրեթե նման նախշով։


== Տարածվածություն ==
Տարածված է Թուրքիայում, Իրանում, Վրաստանում և Հայաստանում։ Հայտնի է Շիրակի (Գյումրի քաղաքի շրջակայք), (Արմավիրի Տարոնիկ գյուղի մոտ), Արարատի (Մասիս քաղաք, Ուրծի լեռնաշղթայի հարավային լանջեր` Սուրենավան գյուղի մոտակայք), Սյունիքի (գյուղ Վաղատինի մոտ) մարզերից և Երևանի շրջակայքից։


== Էկոլոգիա ==
Ապրում է թույլ հոսող ջրով ջրամբարներում, ջրանցքներում, առուներում և հանդիպում՝ բույսերի ստորջրյա մասերի վրա։
Թռչում է գարնանը` մայիսի վերջից մինչև հուլիսի կեսերը։ Գերադասում է բազմացման վայրերը` ջրի մերձակայքը։ Զարգացման շրջանը տևում է մեկ տարի։


== Պահպանություն ==
Թվաքանակի փոփոխության միտումները չպարզված հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ ԲՊՄՄ Կարմիր ցուցակում ընդգրկված է անբավարար տվյալներ կարգավիճակով։
Վտանգման հիմնական գործոններն են՝ մելիորատիվ աշխատանքներով պայմանավորված ջրամբարների աղտոտումը և հիդրոլոգիական ռեժիմի խախտումը։
Պահպանության միջոցառումներ չեն իրականացվում։


== Ծանոթագրություններ ==
Ոսկե դարպասներ (ժայռ)

Ոսկե դարպասներ (ուկրաիներեն՝ Золоті Ворота, Ղրիմի թաթարերեն՝ Altın Qapı, Алтын Къапы), կամարաձև ժայռ, Ղրիմի Կարադաղ հրաբխային զանգվածի մոտակայքում, Սև ծովի ափին։ Մոտակա բնակավայրը Ֆեոդոսիայի քաղաքային թաղամասի Կուրորտնոե գյուղն է։
Կարադաղի ոսկե դարպասը հնագույն հրաբխի ամենահայտնի ժայռն է, նրա ամենամեծ տեսարժան վայրն ու խորհրդանիշը։ Գեղատեսիլ ժայռը մեծ հետաքրքրություն է առաջացնում զբոսաշրջիկների և հանգստացողների համար։


== Դիցաբանություն ==
Հնում ժայռը կոչվել է Շեյթան Կապու (Ղրիմի թաթարերեն՝ şeytan qapu, սատանայի դարպասներ)։ Համարում էին, որ ինչ-որ տեղ, ժայռերի մեջ, գտնվում էր դեպի դժոխք ճանապարհը։ ԽՍՀՄ-ի գոյության ընթացքում ժայռը կոչվում էր «Կարադաղյան դարպասներ»։

Ժայռի ժամանակակից անվանումը կապված է նրա գույնի հետ. այն ծածկված է դեղին քարաքոսերով, բացի այդ, մայրամուտի արևի ճառագայթները դրան տալիս են լրացուցիչ կարմիր երանգ։
Փոքր նավով «Ոսկե դարպասի» կամարով անցնելը խոստանում է նվիրական երազանքի իրականացում։ Ժայռի հատակի մասը լցված է մետաղադրամներով, որոնք նետում են զբոսաշրջիկները։


== Պատկերասրահ ==

		
		
		
		
		


== Գրականություն ==
«Ոսկե դարպասի» ուրվագծերը կարելի է տեսնել Ա.Պուշկինի «Եվգենի Օնեգին» ձեռագրի դաշտերում։ Նկարը պատրաստվել է 3 տարի անց Ղրիմի ափի երկայնքով «Մինգրելիա» նավով Թեոդոսիայից մինչև Գուրզուֆ ճանապարհորդելուց հետո ։ Սևագրության մեջ «Եվգենի Օնեգինի» (1823 թվականի հոկտեմբեր) XLVI բանաստեղծական տան մեջ պահպանվել է ստեղծված հիշողությամբ, բայց բավական հստակ ժայռի նկարը, կանգնած ծովի մեջ, որտեղ հնարավոր չէ չճանաչել «Ոսկե դարպասները», Կարադաղը։ Բանաստեղծը տեսել է անսովոր ժայռը 1820 թվականի օգոստոսի 18-ի լույս 19-ի գիշերը։ Սև ժայռի կամարից անմիջապես ներքև` մթության մեջ, դևի մռայլ կերպար, որի շուրջը փոքր դևերը պարում են և վհուկը շտապում է փախչել։Ակնհայտ է, որ Պուշկինի մոտ ժայռը հայտնի է եղել ինչպես «Սատանայի դարպասներ»։ Նկարի մոտ գտնվող քառյակը.

Ծովում գտնվող ժայռի նկարը միայն բանաստեղծի լանդշաֆտային նկարներից չէ, որն ունի ապշեցուցիչ ճշգրիտ, փաստագրական և տեղագրական բնույթ։ Այն հարստացնում է հիշարժան վայրերի մասին մեր գաղափարը, որի հետ Պուշկինը կապված էր իր կյանքի ամենահետաքրքիր պահերից մեկի հետ։

«Այնտեղ գտնվում է Սերդոլիկյան ծովախորշը, որտեղ օթուզցիները և կոկտեբելցիները գնում են սարդիոնի հետևից և որտեղ ծովն անխոնջ կերպով համալրում է թալանված սարդիոնները։ Ծովից հսկայական բարձրության վրա վեր են խոյանում ներքևից սուր, մերկ, բուսականությունից զերծ, խառնաշփոթի մեջ գտնվող իրար քիպ հարող քարաժայռեր:Եվ դուք չեք կարող նրանց վերևոից իջնել, և ներքևից նրանց չի կարելի բարձրանալ», այս տեղերի մասին գրել է Ս. Յ. Ելպատյեվսկին «Ղրիմյան շարադրանքներում»։


== Տես նաև ==
Առագաստ (ժայռ)
Իվան Կողոպտիչ (ժայռ)


== Ծանոթագրություններ ==
Վոզնեսենովկա (գյուղ, Ցելիննի շրջան)

Վոզնեսենովկա (ռուս.՝ Вознесеновка, կալմ. Керюльта), գյուղ Ռուսաստանի Կալմիկիա հանրապետության Ցելիննի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չմենի հորիզոնական

Չմենի հորիզոնական (լատ.՝ Cotoneaster horizontalis Dene), վարդազգիներ ընտանիքի, չմենի ցեղի բույս։


== Նկարագրություն ==
Կիսամշտադալար, ցածրաճ, սողացող թուփ է մինչև 0,5 մ բարձրությամբ, հորիզոնական ուղղությամբ աճող առանցքներով և խիտ ու հավասարաչափ, փետրաձև
ճյուղավորված ընձյուղներով, որոնք սովորաբար դասավորվում են մի հարթության վրա։ Ընձյուղները դեղնականաչագույն են։ Տերևները համարյա կլորավուն են կամ լայն
էլիպսաձև, 0,5 —1,2 սմ երկարությամբ, սրածայր գագաթով, ամուր, վերևի կողմից մուգ կանաչ, մերկ, փայլուն, ներքևի կողմից ցրված խոզանականման մազմզուկապատ, որոնք աշնանը ստանում են կարմիր կամ նարնջագույն գունավորում և թփի վրա երկար են պահպանվում։ Սովորաբար տերևաթափը տեղի է ունենում հաջորդ գարնանը, նոր տերևների բացվելու հետ միասին։ Տերևակոթունները կարճ են, 1—2 մմ։ Ծաղիկները լինում են մեկական կամ երկուական, գրեթե նստադիր են, վարդագույն, բաժակը թեթևակի մազմզուկապատ է։ Պտուղը գրեթե գնդաձև է, մոտ 6 մմ տրամագծով, վառ կարմիր, սովորաբար 2—3 կորիզներով։ Ծաղկում է հունիսին, պտուղները հասունանում են սեպտեմբերին։


== Տարածվածություն ==
Բնական պայմաններում տարածված է կենտրոնական Չինաստանում (Խուբեյ, հարավային Շենսի)։ Մեր հանրապետության պայմաններում հազվադեպ է մշակվում։


== Ծանոթագրություններ ==
Ուլյե

Ուլյե (էստ․՝ Ulje), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անտակ (լիճ)

Անտակ, ջրագրական հուշարձան Հայաստանի Հանրապետությունում, որը լիճ է։ Բնության հուշարձանը գտնվում է Սյունիքի մարզի Բռնակոթ գյուղի Զարդով ջրամբարից 1 կմ հյուսիս-արևմուտք։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում


== Ծանոթագրություններ ==
Մանկական Նոր ալիք 2013

Մանկական Նոր Ալիք 2013 (անգլ.՝ New Wave Junior 2013, լատիշ․՝ 2013. gada Jaunais Vilnis),  «Մանկական Նոր Ալիք» ամենամյա միջազգային վեցերորդ մրցույթ-փառատոնը, որի եզրափակիչը տեղի է ունեցել 2012 թվականի օգոստոսի 18-22-ը Ղրիմի «Արտեկ» մանկական միջազգային կենտրոնում։ Փառատոնն ուղիղ հեռարձակմամբ չի ցուցադրվել, մրցույթի հեռուստատեսային տարբերակը ցուցադրվել է «Ռոսիա 1» հեռուստաալիքով 2013 թվականի օգոստոսի 23-25-ը։


== Մասնակիցներ ==


== Ձևաչափ ==


=== Հաղորդավարներ ===
Մրցույթի հաղորդավարները նորից եղել են Լեռա Կուդրյավցևան, Դոմինիկ Ջոքերը, Իվան Դորնը, Կրիստինա Սվետլիչնայան և Քրիստինա Չակվետաձեն, Սոֆյա Դոլգանովան, Սոֆյա Լափշակովան, Լիպան։ Հաղորդավարների կազմ են հրավիրվել Պավել Արտյոմովը և Ստանիսլավ Կոստյուշկինը։


=== Ժյուրիի կազմ ===
Ժյուրիի կազմում եղել է 10 մարդ.


== Մրցութային առաջին օր ==


== Մրցութային երկրորդ օր ==


== Հաղթողներ ==
1-ին հորիզոնական՝ Սոֆյա Տարասովա (Ուկրաինա)
2-րդ հորիզոնական՝ Պաուլինա Սկրաբիտե (Լիտվա)
2-րդ հորիզոնական՝ Դիանա Խիտարովա (Ռուսաստան)
3-րդ հորիզոնական՝ Սաբինա Մուստաևա (Ուզբեկստան)
4-6. Կատրինա Պաուլա Դիրինգա (Լատվիա)
4-6. Նազարի Ստինյանսկի (Ուկրաինա)
4-6. Շպռոտներ (Ուկրաինա)
7. Սոֆյա Ֆեոդորովա (Ռուսաստան)
8-9. Զինաիդա Կուպրիանովիչ (Բելառուս)
8-9. Իրակլի Ինցկիրվելի (Վրաստան)
10. Բոլատ Բատիրբաև (Ղազախստան)
11-12. Էլինա Չոլախյան (Հայաստան)
11-12. Վլադ Կոստարև (Ռուսաստան)
13. Սուադա Ալեքպերովա (Ադրբեջան)
14. Միշել Բոյկո (Իսրայել)
15. Մնաս բարով, երիտասարդություն (Ռուսաստան)


== Փառատոնի ծրագիր ==
Մրցույթի համերգային մասի շրջանակներում բեմում ելույթ են ունեցել ռուս և ուկրաինացի բազմաթիվ հայտնի արտիստներ՝ Պոտապ և Նաստյա զուգերգը, Դոմինիկ Ջոքերը, Իվան Դորնը, Պոլինա Գագարինան, Վլադիմիր Պրեսնյակովը, Վալերիան և այլք։


== Հետաքրքիր փաստեր ==
Սա «Մանկական Նոր Ալիքի» առաջին մրցույթն է, որում մրցանակներից մեկը բաժանվել է մի քանի մասնակցի միջև։


== Ծանոթագրություններ ==


== Արտաքին հղումներ ==
«Մանկական Նոր Ալիքի» պաշտոնական կայք (անգլ.)(ռուս.)